Trading Trip ในกรณีที่เราจะบริหารราคาเมื่อมีข่าว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....นพ.กฤตรัตน์ หิรัญศิริ
ในช่วงสัปดาห์ที่ผ่านมา ดูทองคำจะเคลื่อนตัวไปในช่วงแคบๆ จากการที่ไม่มีข่าวใหม่ๆ เข้ามาในตลาด ราคาก็เป็นการเคลื่อนไหวในลักษณะทรงๆ ทรุดๆ และไม่สามารถกลับขึ้นไปยืนที่ระดับ 1,400 เหรียญสหรัฐได้ เนื่องจากยังถูกกระทบจาก 2 ข่าวสำคัญ คือ 
1.จีนเพิ่มการสำรองเงินในธนาคารพาณิชย์เพิ่งประกาศเมื่อวันศุกร์ที่ผ่านมา 
2.ข่าวจากเมื่อ 3 วันก่อน ที่ประธานาธิบดีโอบามาจะขยายเวลาในการลดภาษีให้มากขึ้น 
ทั้งสองข่าวเป็นประเด็นที่ค่อนข้างเข้ามากระทบต่อราคาทองคำอย่างมากในช่วงวันสองวันนี้ สร้างให้เกิดการเคลื่อนตัวเป็นแบบไร้ทิศทาง ที่เรียกว่า Sideway ที่นี้เรามาดูกันว่าในตำราเขาเขียนว่าอย่างไร ในกรณีที่มีข่าวแปลและดัดแปลงมาจาก Technician’s Guide to Day and Swing Trading เขียนโดยคุณ MARTIN J.PRING เขาบอกว่าคนส่วนใหญ่มักจะคิดว่าข่าวเป็นตัวผลักดันตลาดเขาให้ความเห็นว่าความคิดเช่นนี้ไม่ถูกต้อง เพราะว่าตลาดมักจะได้รับรู้ข่าวไปเรียบร้อยแล้วทั้งในด้านของราคาเพิ่มหรือราคาลด ส่วนใหญ่ตลาดจะรับรู้อย่างรวดเร็ว เขาบอกว่าข่าวมักจะไม่ใช่เรื่องที่สำคัญ แต่การที่ตลาดตอบสนองต่อข่าวเป็นเรื่องที่สำคัญกว่า 
เช่นถ้าข่าวคาดหวังว่าจะออกมาดี ส่วนใหญ่เมื่อข่าวออกมาดีก็มีโอกาสที่ราคาจะกลับตกลงมา อันนี้เป็นเพราะว่านักลงทุน หรือข่าวได้มีผลต่อตลาดไปเรียบร้อยแล้ว และเขาก็ตัดสินใจที่จะขายทำกำไรออกมาเมื่อข่าวออกเช่นเดียวกัน ถ้าข่าวออกมาดีกว่าที่คาดแล้วราคายังกลับตกลงมาก็หมายความว่า สถานการณ์ในเชิงเทคนิคเป็นเชิงลบที่ค่อนข้างอ่อนแอ และในทางกลับกันก็ใช้ได้เช่นเดียวกันที่ข่าวออกมาแย่ แต่ราคากลับดีดตัวขึ้นไป เปรียบเทียบกับทองคำในช่วงอาทิตย์นี้มีข่าวมากระทบสองครั้ง ราคาตกลงมาอย่างรวดเร็วแต่แล้วราคาก็ดีดกลับขึ้นมาทรงตัวเหนือบริเวณ 1,380 เหรียญสหรัฐได้ ณ ขณะนี้อยู่ที่ 1,385 เหรียญสหรัฐ อย่างวันนี้เป็นเรื่องที่ดีที่นักลงทุนจะได้ใช้วิจารณญาณควบคู่กันไป เมื่อได้รับทราบข่าวแล้ว ก็ดูการตอบสนองของราคาทองคำต่อข่าวที่มี ซึ่งจะเห็นได้ว่าข่าวเรื่องจีนที่อาจจะขึ้นอัตราดอกเบี้ย ดูเหมือนตลาดจะรับรู้ไปแล้ว ดังนั้นมีความเป็นไปได้สูง แม้จีนจะขึ้นดอกเบี้ยราคาก็อาจจะไม่ได้ไปไหน หรืออาจจะดีดกลับขึ้นด้วยซ้ำไป 
วิเคราะห์ทางเทคนิค
ราคาทองคำระยะสั้น ดูจะเป็นการปรับฐานทำกำไรและเคลื่อนตัวไปทาง Sideway คาดว่าจะเคลื่อนตัวอยู่ในระหว่าง 1,3701,395 เหรียญสหรัฐไปสักระยะหนึ่ง จนกว่าจะดูดซับข่าวต่างๆ ได้หมด ทองคำถือว่าสัญญาณในระยะสั้นอยู่ในลักษณะ Neutral ปานกลาง ในขณะที่สัญญาณรายวันถือว่าเป็นภาวะขาขึ้นของทองคำต่อเนื่อง เพียงแต่ลดความร้อนแรงลงไปเท่านั้น หรือจะดูเปรียบเทียบกับราคา Silver ซึ่งจะเห็นถึงความร้อนแรงและเริ่มชะลอตัวเช่นเดียวกันกับทองคำ ซึ่งคาดว่าจะมีการเคลื่อนตัวไปในทิศทาง Side way สักระยะก่อนที่จะเกิดการ Brake Out จึงขอให้นักลงทุนติดตามและเฝ้าการ Brake Out เพื่อที่จะสามารถชิงทำกำไรก่อนได้อย่างดี หวังใจว่าจะเข้าใจมากขึ้นเกี่ยวกับการบริหารการลงทุน สวัสดีครับ